29/06/2020 | Administración LocalMunicipal
Miño
Aprobación do establecemento e regulación dos prezos públicos a xirar polas actividades de -Campamento Deportivo verán 2020- e -Campamento Miño Respira verán 2020-.

O Pleno municipal do Concello de Miño, na sesión celebrada o día 26 de xuño de 2020, acordou aprobar o establecemento e regulación dos prezos públicos a xirar polas actividades de “Campamento Deportivo verán 2020” e “Campamento Miño Respira verán 2020”. O presente acordo regulador entrará en vigor ao día seguinte ao da súa publicación no Boletín Oficial da Provincia, En cumprimento do disposto na lexislación vixente publícase o texto integro do acordo adoptado: “Primeiro.- Aprobar o establecemento dun prezo público por importe de 50 € / quincena a xirar pola prestación do servizo denominado “Campamento deportivo verán 2020” e dun prezo publico por importe de 80 € / mes a xirar pola prestación do servizo denominado “Campamento Miño Respira verán 2020”. Segundo.- Aprobar o acordo regulador dos prezos públicos a establecer con arranxo ao seguinte contido: “Acordo regulador dos prezos públicos a xirar polo concello de Miño pola realización das actividades de “Campamento Deportivo verán 2020” e “Campamento Miño Respira verán 2020”. Artigo 1.- Fundamento, obxecto e natureza. De conformidade co previsto nos artigos 41 a 47 e 127 do TRLRFL, aprobado polo Real Decreto Lexislativo 2/2004, do 5 de marzo, este concello establece os prezos públicos pola realización das actividades de “Campamento Deportivo verán 2020” e “Campamento Miño Respira verán 2020” especificados nas tarifas recollidas no artigo 3 deste acordo. As contraprestacións económicas obxecto do presente acordo teñen a natureza de prezos públicos por responder a prestación de servizos e realización de actividades obxecto da competencia desta entidade nas que non concorren ningunha das circunstancias especificadas na letra b) do artigo 20.1 do TRLRFL. Artigo 2.- Obrigados ao pago. Están obrigados ao pago dos prezos públicos regulados no presente acordo aqueles que se beneficien da participación nos campamentos de verán 2020, entendéndose como tales os pais, nais, titores ou responsables legais ou de feito dos menores para os que se teña solicitado á súa admisión. Artigo 3.- Contía. A contía dos prezos públicos regulados neste acordo obedece ás seguintes tarifas: - “Campamento deportivo verán 2020”. 50 € / quincena - “Campamento Miño Respira verán 2020”. 80 € / mes De acordo co establecido no artigo 20. Un.8. a) da Lei 37/1992, do Imposto sobre o Valor Engadido, as operacións obxecto destes prezos públicos atópanse exentas do pago do imposto. Artigo 4.- Normas de xestión.1. A obriga do pagamento do prezo público xurde dende que se inicia a prestación dos servizos ou actividades definidos no artigo 1. Non obstante, poderase esixir o depósito previo do seu importe. A estes efectos e de conformidade co artigo 46 do TRLRFL se esixirá o pagamento das tarifas correspondentes no momento da inscrición ou matriculación no campamento, non tramitándose aquelas inscricións ou matriculacións que non se acompañen do xustificante de pagamento.2. O pagamento dos prezos públicos esixirase en réxime de autoliquidación mediante o seu ingreso nalgunha das entidades financeiras titularidade desta Entidade.3. Só procederá a devolución do importe ingresado polos prezos públicos previstos no presente acordo nos supostos de que o servizo/actividade non se preste por causas non imputables ao obrigado a pago. Neste suposto o importe da devolución deberá ser rateado polos días de prestación efectiva. Artigo 5.- Infraccións e sancións. As débedas por estes prezos públicos poderán esixirse polo procedemento administrativo de constrinximento, de conformidade co artigo 46.3 TRLRFL, aprobado polo Real Decreto Lexislativo 2/02004, do 5 de marzo. Disposición final.- O presente acordo regulador entrará en vigor ao día seguinte ao da súa publicación no Boletín Oficial da Provincia e estenderá o seus efectos mentres manteñan vixencia os supostos que regula. Terceiro.- Publicar integramente o presente acordo no Taboleiro de Edictos do Concello e no Boletín Oficial da Provincia en aplicación da previsión recollida no artigo 131 da LPACAP”. En Miño, a 26 de xuño de 2020 O alcalde Manuel Vázquez Faraldo